বৈঠক শেষে পররাষ্ট্র সচিব শহীদুল হক ও ভ্যাটিকানে নিযুক্ত বাংলাদেশের রাষ্ট্রদূত শামীম আহসান সাংবাদিকদের জানান, মিয়ানমার থেকে পালিয়ে আসা ১০ লাখ রোহিঙ্গার প্রত্যাবাসনে বাংলাদেশ ও মিয়ানমারের মধ্যে একটি চুক্তি স্বাক্ষরিত হয়েছে বলে প্রধানমন্ত্রী ভ্যাটিকান সিটির সেক্রেটারি অব স্টেটকে জানিয়েছেন। তিনি বলেছেন,সীমান্তের ওপার থেকে সমস্যার সৃষ্টি করা হয়েছে এবং এর সমাধানও রয়েছে সেখানে। তাই চুক্তি বাস্তবায়নও করতে হবে মিয়ানমারকে। কিন্তু এ ব্যাপারে আমরা এখনো মিয়ানমারের কাছ থেকে কোনো সাড়া পাইনি।